**OBRAZAC 1**

UPRAVA ZA KAPITALNE PROJEKTE

Broj iz evidencije postupaka javnih nabavki: 05-97/24

Redni broj iz Plana javnih nabavki: 206

Podgorica, 19.08.2024.godine

Na osnovu člana 53 stav 3 Zakona o javnim nabavkama („Službeni list CG“, br. 74/19 i 3/23 i 11/23) Uprava za kapitalne projekte objavljuje:

**TENDERSKU DOKUMENTACIJU**

**ZA OTVORENI POSTUPAK JAVNE NABAVKE**

**IZVOĐENJE RADOVA NA ADAPTACIJI DOMA ZDRAVLJA BUDVA**

Predmet nabavke se nabavlja:

⌧ kao cjelina

1. **POZIV ZA NADMETANJE**[[1]](#footnote-1)
2. Podaci o naručiocu;
3. Podaci o postupku i predmetu javne nabavke:
	1. Vrsta postupka,
	2. Predmet javne nabavke (vrsta predmeta, naziv i opis predmeta),
	3. Procijenjena vrijednost predmeta nabavke[[2]](#footnote-2),
	4. Način nabavke:
* Cjelina, po partijama,
* Zajednička nabavka,
* Centralizovana nabavka,
	1. Posebni oblik nabavke:
* Okvirni sporazum,
* Dinamički sistem nabavki,
* Elektronska aukcija,
* Elektronski katalog,
	1. Uslovi za učešće u postupku javne nabavke i posebni osnovi za isključenje,
	2. Kriterijum za izbor najpovoljnije ponude,
	3. Način, mjesto i vrijeme podnošenja ponuda i otvaranja ponuda,
	4. Rok za donošenje odluke o izboru,
	5. Rok važenja ponude,
	6. Garancija ponude
1. **TEHNIČKA SPECIFIKACIJA PREDMETA JAVNE NABAVKE**[[3]](#footnote-3)
2. Naziv i opis predmeta nabavke u cjelini, po partijama i stavkama sa bitnim karakteristikama
3. Zahtjevi u pogledu načina izvršavanja predmeta nabavke koji su od značaja za sačinjavanje ponude i izvršenje ugovora
4. **DODATNE INFORMACIJE O PREDMETU I POSTUPKU NABAVKE**[[4]](#footnote-4)

**Procijenjena vrijednost predmenta nabavke:[[5]](#footnote-5)**

Procijenjena vrijednost predmeta nabavke bez zaključivanja okvirnog sporazuma:

⌧ kao cjeline je 950.000,00 €.

Obrazloženje razloga zašto predmet nabavke nije podijeljen na partije:[[6]](#footnote-6)

Predmet javne nabavke je određen kao cjelina u skladu sa načelom ekonomičnosti, efikasnosti i efektivnosti upotrebe javnih sredstava, s obzirom na prirode samih radova, jer se radi o jednoj funkcionalnoj cjelini.

**PONUDA SA VARIJANTAMA**

Mogućnost podnošenja ponude sa varijantama

⌧ Varijante ponude nijesu dozvoljene i neće biti razmatrane.

**REZERVISANA NABAVKA**

⌧ Ne

1. **NAČIN UTVRĐIVANJA EKVIVALENTNOSTI**

Način utvrđivanja ekvivalentnosti: Ukoliko je u tehničkim specifikacijama za određenu stavku/e naveden robni znak, patent, tip ili proizvođač, uz naznaku “ili ekvivalentno”, ponuđač je dužan da u ponudi tačno navede koji robni znak, patent, tip ili proizvođača nudi. Dakle, u pozicijama u kojima su navedeni nazivi proizvoda i/ili proizvođača, ukoliko ponuđač ponudi ekvivalent traženom, u ponudi on mora precizno navesti naziv ekvivalenta, uz podnošenje dokaza o ekvivalentnosti (tehnička dokumentacija kojom dokazuje ekvivalentnost, odnosno iste ili bolje tehničke karakteristike ponuđenih roba od karakteristika zahtijevanih tehničkom specifikacijom).

U slučaju da ponuđač nudi tačno precizirane proizvode i/ili opremu koji su navedeni u specifikaciji predmeta javne nabavke, ponuđač će izbrisati navode „ili ekvivalentno“ i ponudu pripremiti u skladu sa tehničkom specifikacijom i tenderskom dokumentacijom.

U odnosu na zahtjeve za tehničke karakteristike ili specifikacije utvrđene tenderskom dokumentacijom ponuđači mogu ponuditi ekvivalentna rješenja zahtjevima iz standarda uz podnošenje dokaza o ekvivalentnosti.

Dokazi o ekvivalentnosti podrazumijevaju dostavu tehničke dokumentacije ekvivalentnog proizvoda koji se nudi izdatu od strane proizvođača, kojom se potvrđuje da ponuđeni proizvod ima iste ili bolje karakteristike od karakteristika proizvoda zahtijevanih tehničkom specifikacijom.

1. **OSNOVI ZA OBAVEZNO ISKLJUČENJE IZ POSTUPKA JAVNE NABAVKE**

Privredni subjekat će se isključiti iz postupka javne nabavke, ako:

1. je vršio neprimjeren uticaj u smislu člana 38 stav 2 tačka 1 ovog zakona;
2. postoji sukob interesa iz člana 41 stav 1 tačka 2 ili člana 42 ovog zakona;
3. ne ispunjava uslov iz člana 99 ovog zakona;
4. ne ispunjava uslov iz čl. 102, 104 ili 106 ovog zakona predviđen tenderskom dokumentacijom;
5. nije dostavio izjavu privrednog subjekta ili dostavljena izjava ne sadrži informacije i podatke tražene tenderskom dokumentacijom ili je nepravilno sačinjena;
6. postoji razlog na osnovu kojeg se smatra da je odustao od prijave, odnosno ponude, a koji je propisan članom 120 stav 15 ovog zakona;
7. nije dostavio garanciju ponude ili nije dostavio garanciju ponude na način predviđen tenderskom dokumentacijom u skladu sa članom 122 st. 2, 3 ili 4 ovog zakona ili je dostavio garanciju ponude na manji iznos od traženog ili je ta garancija neispravna; i/ili
8. postoji drugi razlog propisan ovim zakonom.
9. **SREDSTVA FINANSIJSKOG OBEZBJEĐENJA UGOVORA O JAVNOJ NABAVCI**

Ponuđač čija ponuda bude izabrana kao najpovoljnija je dužan da uz potpisan ugovor o javnoj nabavci dostavi Naručiocu Garanciju za dobro izvršenje ugovora, ako je raskid ugovora nastao zbog neispunjenja ugovorenih obaveza nastalih činjenjem ili nečinjenjem ponudjača, u iznosu od 10% od vrijednosti ugovora sa rokom važenja 90 dana duže od ponuđenog roka izvršenja ugovora. Ponuđač čija ponuda bude izabrana kao najpovoljnija je dužan da na zahtjev Naručioca produži rok važenja Garancije za dobro izvršenje ugovora tj. da održava Garanciju do dobijanja završnog (konačnog) izvještaja stručnog nadzora i primopredaje radova. Garancija za dobro izvršenje ugovora mora biti neopoziva i bezuslovno plativa na prvi poziv.

Ponuđač čija ponuda bude izabrana kao najpovoljnija je dužan da uz potpisan ugovor o javnoj nabavci dostavi naručiocu polisu osiguranja od profesionalne odgovornosti za štetu koja može da nastane naručiocu i trećim licima od vršenja ugovorenih radova na iznos od 100.000,00 eura, sa rokom važenja od dana početka izvršenja ugovora do dobijanja završnog (konačnog) izveštaja stručnog nadzora i primopredaje objekta. Polisa osiguranja od profesionalne odgovornosti mora da se odnosi na ugovorene radove i da pokriva rizik odgovornosti za štetu prouzrokovanu licima, za štetu na objektima i za finansijski gubitak.

Izvođač je dužan da uz potpisan ugovor o javnoj nabavci dostavi Naručiocu neopozivu i bezuslovnu plativu avansnu garanciju na ukupnu vrijednost avansa. Avansna garancija treba da važi 60 dana duže od ponuđenog roka izvršenja ugovora. U slučaju prekoračenja roka izvršenja ugovora, izvođač je dužan da na zahtjeva Naručioca prije isteka roka važenja, produži avansu garanciju. Ako izvođač ne produži važenje avanse garancije 7 dana prije isteka roka važenja garancije, Naručilac će aktivirati avansnu garanciju.

Izvođač je dužan da najkasnije 8 dana prije isteka roka važnosti garancije za dobro izvršenje ugovora, dostavi Naručiocu garanciju za otklanjanje nedostataka u garantnom roku, u iznosu od 10% od ugovorene vrijednosti izvedenih radova, sa rokom važenja do isteka garantnog roka, za slučaj da u garantnom roku ne ispuni obaveze na koje se garancija odnosi, kojom bezuslovno i neopozivo garantuje potpuno i savjesno izvršenje ugovorenih obaveza za vrijeme trajanja garantnog roka.

1. **METODOLOGIJA VREDNOVANJA PONUDA**

Naručilac će u postupku javne nabavki izabrati ekonomski najpovoljniju ponudu, primjenom pristupa isplativosti, po osnovu kriterijuma[[7]](#footnote-7):

⌧ odnos cijene i kvaliteta

Naručilac se opredijelio za vrednovanje ponuda po kriterijumu odnos cijene i kvaliteta, a shodno Pravilniku o metodologiji načina vrednovanja ponuda u postupku javne nabavke, vrednovanje će se vršiti na osnovu sljedećih podkriterijuma:

1.Cijena (C) ..................maksimalan broj bodova............ 90

2. Kvalitet (K) ..............maksimalan broj bodova .............10

Ukupan broj bodova = broj bodova za ponuđenu cijenu (C) + broj bodova za kvalitet (K)

1. Podkriterijum cijena (C) vrednovaće se na sljedeći način:

Max 90 bodova za izbor najpovoljnije ponude primjenom parametra najniža ponuđena cijena, kao osnova za vrednovanje uzimaju se ponudjene cijene, date od strane ponuđača čije su ponude ispravne. Maksimalan broj bodova, po ovom parametru dodjeljuje se ponuđaču koji je ponudio najnižu cijenu, dok se bodovi ostalim ponudama, po ovom parametru, dodijeljuju proporcionalno, u odnosu na najniže ponuđenu cijenu po formuli:

Broj bodova (C) = (najniža ponudjena cijena bez PDV / ponudjena cijena bez PDV) × 90

2. Podkriterijum kvalitet (K) vrednovaće se bodovanjem na osnovu parametra – garantni rok na kompletne radove, i to na sljedeći način:

Ispravnoj ponudi sa najdužim ponuđenim garantnim rokom dodjeljuje se maksimalni broj bodova - 10, dok se bodovi za ostale ponude obračunavaju u odnosu na najduži ponuđeni garantni rok po formuli:

K = (Kp/ Kmax) x 10

- Kp – ponuđeni garantni rok

- Kmax – najduži ponuđeni garantni rok

U cilju dostavljanja uporedivih ponuda, ponuđač je dužan u dijelu - Uslovi u pogledu načina izvršavanja predmeta nabavke koji su od značaja za izvršenje Ugovora, navesti tačan garantni rok izražen u mjesecima i počinje teći od dana dobijanja završnog (konačnog) izveštaja stručnog nadzora i primopredaje izvedenih radova. Minimalni garantni rok je 24 mjeseca od dana dobijanja završnog (konačnog) izveštaja stručnog nadzora i primopredaje izvedenih radova, a maksimalni garantni rok je 60 mjeseci od dana dobijanja završnog (konačnog) izveštaja stručnog nadzora i primopredaje izvedenih radova.

1. **JEZIK PONUDE**

Ponuda se sačinjava na:

⌧ crnogorski jezik i drugi jezik koji je u službenoj upotrebi u Crnoj Gori, u skladu sa Ustavom i zakonom

1. **NAČIN, MJESTO I VRIJEME PODNOŠENJA PONUDA I OTVARANJA PONUDA**

Ponude se podnose preko ESJN-a zaključno sa danom **20.09.2024. godine do 10 sati**.

Otvaranje ponuda održaće se dana **20.09.2024. godine u 10:00 sati**.

Izjava privrednog subjekta i garancija banke podnose se u elektronskom obliku putem ESJN.

Dokazi za vrednovanje, ugovor o zajedničkom nastupanju, u slučaju podnošenja zajedničke ponude, i dokazi o ispunjavanju drugih uslova predviđenih tenderskom dokumentacijom, a koji nisu obuhvaćeni izjavom privrednog subjekta, podnose se uz ponudu putem ESJN u elektronskom obliku ili kao skenirana kopija originala.

Ako ponuđač ne može da garanciju ponude podnese u elektronskom obliku, dužan je da putem ESJN dostavi kopiju garancije ponude, a da original garancije ponude dostavi, odnosno uruči naručiocu neposredno ili putem pošte preporučenom pošiljkom najkasnije prije isteka roka za podnošenje ponuda.

Original garancije ponude u pisanom obliku dostavlja se u koverti, na kojoj se navodi: naziv i sjedište naručioca, broj tenderske dokumentacije za koju se podnosi garancija, naziv, sjedište i adresa ponuđača i naznaka „garancija ponude“ i „ne otvaraj prije roka za otvaranje ponuda“.

ESJN će izvršiti automatsko otvaranje ponuda istovremeno sa istekom roka za dostavljanje ponuda iz prethodnog stava, generisati zapisnik o otvaranju ponuda i izvršiti njegovu automatsku dostavu svim ponuđačima koji su podnijeli ponude.

O dostavljanju garancije ponude, naručilac će sačiniti potvrdu i uz zapisnik o otvaranju o otvaranju ponuda priložiti kao skeniranu kopiju u ESJN, istog dana kada je izvršeno otvaranje ponuda.

⌧ Original garancije ponude u pisanom obliku dostavlja se:

* neposrednom predajom na arhivi naručioca na adresi **ul. Arsenija Boljevića 2A, Podgorica**
* preporučenom pošiljkom sa povratnicom na adresi **Uprava za kapitalne projekte, ul. Arsenija Boljevića 2A, 81000 Podgorica**

radnim danima od 08:00 do 14:00 sati, zaključno sa danom **20.09.2024. godine do 09.30 sati.**

1. **USLOVI ZA AKTIVIRANJE GARANCIJE PONUDE**[[8]](#footnote-8)

Garancija ponude će se aktivirati ako ponuđač:

1) odustane od ponude u roku važenja ponude i/ili

2) odbije da zaključi ugovor o javnoj nabavci ili okvirni sporazum.

1. **TAJNOST PODATAKA**

Tenderska dokumentacija sadrži tajne podatke

⌧ ne

1. **UPUTSTVO ZA SAČINJAVANJE PONUDE**

Ponude se sačinjava u ESJN u skladu sa tenderskom dokumentacijom i važećim Pravilnikom o sadržaju ponude i uputstvu za sačinjavanje i podnošenje ponude.

Ispunjenost uslova za učešće u postupku javne nabavke dokazuje se izjavom privrednog subjekta, koja se sačinjava na obrascu datom u Pravilniku o obrascu izjave privrednog subjekta.

Ponuđač je dužan da tačno, potpuno, pravilno i nedvosmisleno popuni Izjavu privrednog subjekta u skladu sa zahtjevima iz tenderske dokumentacije.

1. **NAČIN ZAKLJUČIVANJA I IZMJENE UGOVORA O JAVNOJ NABAVCI**

Naručilac zaključuje ugovor o javnoj nabavci u skladu sa članom 149 Zakona o javnim nabavkama.

Naručilac zaključuje ugovor o javnoj nabavci u pisanom ili elektronskom obliku sa ponuđačem čija je ponuda izabrana kao najpovoljnija, nakon izvršnosti odluke o izboru najpovoljnije ponude.

Ugovor o javnoj nabavci mora da bude u skladu sa uslovima utvrđenim tenderskom dokumentacijom, izabranom ponudom i odlukom o izboru najpovoljnije ponude.

Naručilac će ugovor o javoj nabavci potpisati i dostaviti ponuđaču čija ponuda je izabrana kao najpovoljnija, najkasnije u roku od 15 dana od dana izvršnosti odluke o izboru najpovoljnije ponuda, a ponuđač je dužan da dostavljeni ugovor potpiše i vrati naručiocu zajedno sa garancijom za dobro izvršenje ugovora i drugim sredstvom finansijskog obezbjeđenja koji je zahtijevan tenderskom dokumentacijom u roku od 15 dana od dana dostavljanja ugovora.

Ponuđač može započeti sa realizacijom predmeta nabavke ako je naručilac dostavio potpisani ugovor o javnoj nabavci, garanciju za dobro izvršenje ugovora i polisu osiguranja u zakonskom roku.

Ugovor o javnoj nabavci tokom njegovog trajanja može da se izmijeni bez sprovođenja novog postupka javne nabavke u skladu sa članom 151 Zakona o javnim nabavkama.

U slučaju izmjene Naručilac je dužan da izmjenu ugovora objavi na ESJN u roku od tri dana od izmjene ugovora.

**Dinamički plan izvođenja radova**

Izvođač je dužan da, u roku od 7 dana od dana stupanja na snagu ugovora, uradi i dostavi Stručnom nadzoru na odobrenje detaljni dinamički plan izvođenja radova sa potpunim tehničkim podacima i osobljem-radnom snagom angažovanom na realizaciji Ugovora, i u skladu sa Ugovorenim rokom završetka radova.

Odobrenje dinamičkog plana od strane nadzornog organa neće promijenti obaveze Izvođača. Izvođač može da revidira dinamički plan i da ga ponovo dostavi nadzornom organu na odobrenje u bilo koje vrijeme. Revidirani program će pokazati efekte odstupanja.

Ako Stručni nadzor, u bilo koje doba, obavijesti Izvođača da aktuelni plan nije u skladu s Ugovorom ili nije u skladu s stvarnim napredovanjem radova i sa iznesenim namjerama Izvođača, tada će Izvođač u skladu sa zahtjevom dostaviti Stručnom nadzoru revidirani program.

**Osoblje Izvođača:**

Izvođač radova je dužan da prije uvođenja u posao dostavi Naručiocu Rješenje o imenovanju ovlašćenih inženjera u skladu sa Zakonom o planiranju prostora i izgradnji objekata.

Izvođač radova sa kojim bude zaključen ugovor je dužan da imenovanje ovlašćenog inženjera koji će rukovoditi građenjem objekta u cjelini i ovlašćenih inženjera za svaku vrstu radova koje izvodi, izvrši u skladu sa dostavljenom Ponudom.

Izvođač radova ne smije, bez prethodnog pristanka Stručnog nadzora i Naručioca, povući imenovanje ili imenovati zamjenu.

Do promjene ovlašćenih inženjera u odnosu na imenovanja dostavljena u ponudi može doći samo za slučaj nastupanja objektivnih okolnosti na koje Izvođač radova nije mogao da utiče.

Stručni nadzor će, na zahtjev Izvođača radova, uz prethodnu saglasnost Naručioca, odobriti predložene zamjene ako su njihove odgovarajuće kvalifikacije i sposobnosti suštinske jednake ili bolje od onih koje su navedene u ponudi.

Stručni nadzor će predložiti Izvođaču radova da zamjeni lice koje je član osoblja Izvođača radova ili radne snage, uključujući i Glavnog inženjera, navodeći razloge, u slučajevima kada to lice: a) uporno nastavlja s lošim ponašanjem ili nedostatkom pažnje, b) nekompetentno ili nemarno obavlja svoje dužnosti, c) se ne pridržava odredaba Ugovora ili d) nastavlja s aktivnostima koje ugrožavaju bezbijednost, zdravlje ili zaštitu životne sredine.

Izvođač radova će preuzeti obavezu da lice napusti gradilište i da više ne bude u vezi sa radovima iz ugovora.

**Pristup gradilištu**

Izvođač radova će dozvoliti Stručnom nadzoru i svim licima koja su ovlaštena od strane nadzornog organa, pristup svim mjestima na kojima se radovi koji su u vezi sa ugovorom realizuju ili su planirani da se realizuju. Izvođač radova je odgovoran za sprečavanje neovlašćenog pristupa osoba na Gradilište. Ovlašćene osobe ograničavaju se na Osoblje Izvođača radova i Osoblje Naručioca kao i na drugo osoblje koje Naručilac ili Stručni nadzor prijave Izvođaču radova kao ovlašćeno osoblje drugih Izvođača radova Naručioca na Gradilištu.

**Bezbjednost na gradilištu**

Izvođač radova će biti odgovoran za bezbjednost svih aktivnosti na gradilištu, sigurnosti susjednih objekata i radova, već izvedenih radova na objektu, opreme, uređenje, instalacija, radnika, saobraćaja, okoline i imovine i neposredno je odgovoran i dužan nadoknaditi sve štete koje izvodjenjem ugovorenih radova pričini trećim licima i imovini i Naručiocu.

Troškove sprovođenja mjera zaštite snosi Izvođač radova.

Izvođač radova je dužan Naručiocu nadoknaditi sve štete koje treća lica eventualno ostvare od naručioca po osnovu predmetnog rada. Izvođač radova je dužan preduzeti sve razumne mjere za zaštitu životne sredine, na Gradilištu i izvan njega, i ograničiti štetu i ometanje lica i imovine zbog zagađenja, buke i ostalog, a što je prouzrokovano njegovim aktivnostima.

Izvođač radova je dužan osigurati da emisije, površinska oticanja i otpadne vode prouzrokovane njegovim aktivnostima ne pređu vrijednosti propisane važećim zakonima.

**Otkrića**

Shodno Zakonu o planiranju prostora i izgradnji radova, Izvođač radova je dužan da obavijesti nadležni inspekciji organ u slučaju nailaska na arheološka nalazišta, fosile, aktivna klizišta klizišta, podzemne vode i sl. i obustavi radove koji ih mogu ugroziti.

Ako se prilikom izvođenja radova i aktivnosti naiđe na nalaze od arheološkog značaja, Izvođač radova dužan je da:

1) prekine radove i da obezbijedi nalazište, odnosno nalaze od eventualnog oštećenja, uništenja i od neovlašćenog pristupa drugih lica;

2) odmah prijavi nalazište, odnosno nalaz Upravi, najbližoj javnoj ustanovi za zaštitu kulturnih dobara i organu uprave nadležnom za poslove policije;

3) sačuva otkrivene predmete na mjestu nalaženja u stanju u kojem su nađeni do dolaska ovlašćenih lica subjekata iz tačke 2 ovog stava;

4) saopšti sve relevantne podatke u vezi sa mjestom i položajem nalaza u vrijeme otkrivanja i o okolnostima pod kojim su otkriveni.

Izvođač radova je dužan o okolnostima iz ovog člana neodložno obavijestiti Stručni nadzor i Investitora.

**Stručni nadzor**

Naručilac će, shodno Zakonu o planiranju prostora i izgradnji objekata, vršiti stručni nadzor nad izvođenjem radova preko Stručnog nadzora o čijem imenovanju će pismeno obavijestiti Izvođača radova.

Ako u toku izvođenja radova dođe do promjene Stručnog nadzora odnosno Revizora, Naručilac će o tome obavijestiti Izvođača radova.

Stručni nadzor je ovlašćen da:

* prati i kontroliše da li Izvođač izvodi radove prema Ugovoru čijim sastavnim dijelom se smatraju Tehničke specifikacije i predmjer radova iz tenderske dokumentacije, odnosno tehnička dokumentacija;
* provjerava da li je dokazan kvalitet u skladu sa tehničkom specifikacijom;
* odobrava odnosno zabranjuje izvođenje radova upisom u građevinski dnevnik;
* određuje način otklanjanja nedostataka, odnosno nepravilnosti tokom izvođenja radova;
* daje tehnička tumačenja eventualno nejasnih detalja potrebnih za izvođenje radova u duhu uslova utvrđenih ugovorom;
* kontroliše dinamiku napredovanja radova i poštovanje ugovorenog roka završetka radova;
* kao i da vrši i druge poslove koji proizilaze iz važećih propisa i spadaju u nadležnost i funkciju stručnog nadzora.

Stručni nadzor nema pravo da oslobodi Izvođača radova od bilo koje njegove dužnosti ili obaveze iz ugovora ukoliko za to ne dobije pisano ovlašćenje od Naručioca.

Postojanje Stručnog nadzora i njegovi propusti u vršenju stručnog nadzora ne oslobađaju Izvođača radova od njegove obaveze i odgovornosti za kvalitetno i pravilno izvođenje radova.

Stručni nadzor će u svako doba imati:

a) nesmetan pristup svim djelovima gradilišta i svim lokacijama sa kojih se obezbeđuju prirodni materijali, b) pravo da u toku proizvodnje, izrade i izgradnje (na gradilištu i drugim lokacijama) vrši pregled, provjere, mjerenje i testiranje materijala i kvaliteta izrade, i provjeru napretka u radovima.

Izvođač radova će osoblju Stručnog nadzora omogućiti sprovođenje ovih aktivnosti, što će obuhvatati obezbjeđenje pristupa, opreme, dozvola i zaštitne opreme. Ni jedna ovakva aktivnost ne oslobađa Izvođača radova od njegovih ugovornih obaveza i odgovornosti.

Stručni nadzor ima pravo da naloži Izvođača radova da otkloni nekvalitetno izvedene radove i zabrani ugrađivanje nekvalitetnog materijala. Ako Izvođač radova, i pored upozorenja i zahtjeva Stručnog nadzora, ne otkloni uočene nedostatke i nastavi sa nekvalitetnim izvođenjem radova, Stručni nadzor će radove obustaviti i o tome obavjestiti Naručioca i nadležnu inspekciju i te okolnosti unijeti u građevinski dnevnik. Sa izvođenjem radova može se ponovo nastaviti kada Izvođač radova preduzme i sprovede odgovarajuće radnje i mjere kojima se prema nalazu nadležne inspekcije i Stručnog nadzora obezbjeđuje kvalitetno izvođenje radova. Materijal za koji se utvrdi da ne zadovoljava zahtijevane uslove kvaliteta Izvođač radova mora o svom trošku da ukloni sa gradilišta u roku koji mu odredi Stručni nadzor.

**Garantni rok i otklanjanje nedostataka u garantnom roku**

Garantni rok je \_\_\_\_\_\_\_\_\_\_\_\_\_\_\_\_\_ od dana dobijanja završnog (konačnog) izveštaja stručnog nadzora i primopredaje objekta.

Izvođač je dužan da o svom trošku otkloni sve nedostatke na radovima koji se pokažu u toku garantnog roka, u roku koji mu odredi Naručilac, a koji rok mora biti primjeren. Garantni rok za ovaj dio radova počinje ponovo da teče od datuma otklanjanja nedostataka a Izvođač je dužan da produži rok važenja garancije za otlanjanje nedostataka u garantnom roku najkasnije 8 dana prije isteka roka važenja garancije.

Ukoliko Izvođač ne otkloni nedostatke odnosno ne produži važenje garancije Naručilac ima pravo da aktivira Garanciju za otklanjanje nedostataka u garantnom roku koja je na snazi.

Naručilac ima pravo i na naknadu štete ukoliko šteta prevazilazi garantovani iznos.

**Konačni obračun**

Po obavljenom pregledu i primopredaji izvedenih radova i otklanjanju utvrđenih nedostataka, ugovorene strane će preko svojih ovlašćenih predstavnika u roku od 30 dana izvršiti konačni obračun izvedenih radova.

**Uređenje gradilišta**

Izvođač radova je dužan da po završenim radovima povuče sa gradilišta svoje radnike, ukloni preostali materijal, opremu, sredstva za rad i privreme objekte koje je koristio u toku rada, očisti gradilište od otpadaka koje je napravio i uredi i očisti okolinu građevine i samu građevinu (objekat na kome je izvodio radove).

**Ugovorna kazna**

Ako Izvođač radova radova bez krivice Naručioca ne završi radove koji su predmet ovog ugovora u ugovorenom roku, dužan je Naručiocu platiti na ime ugovorene kazne penale 1,0 ‰ (jedan promil) od ugovorene cijene radova za svaki dan prekoračenja ugovorenog roka završetka radova. Visina ugovorene kazne ne može preći 5% od ugovorene cijene radova.

Strane ugovora ovim ugovorom isključuju primjenu pravnog pravila po kojem je Naručilac dužan saopštiti Izvođaču radova po zapadanju u docnju da zadržava pravo na ugovorenu kaznu, te se smatra da je samim padanjem u docnju Izvođač radova dužan platiti ugovorenu kaznu bez opomene Naručioca, a Naručioc ovlašćen da ih naplati - odbije na teret Izvođačevih potraživanja za izvedene radove na objektu koji je predmet ovog ugovora ili od bilo kojeg drugog Izvođačevog potraživanja od Naručioca, s tim što je Naručilac o izvršenoj naplati - odbijanju, dužan obavjestiti Izvođača radova.

Plaćanje ugovorene kazne ne oslobađa Izvođača radova obaveze da u cjelosti završi i preda ugovorene radove.

Ako Naručiocu nastane šteta zbog prekoračenja ugovorenog roka završetka radova u iznosu većem od ugovorene i obračunate kazne, tada Naručilac ima pravo i na naknadu štete u iznosu koji prelazi visinu ugovorene kazne.

**Produžetak roka izvršenja radova**

Izvođač radova ima pravo da zahtjeva produženje ugovorenog roka za izvođenje radova u slučaju koji nije izazvan njegovom krivicom, a u kome je zbog promijenjenih okolnosti ili neispunjavanja obaveza od strane Naručioca bio spriječen da izvodi radove. Produženje roka određuje se prema trajanju spriječenosti, s tim što se rok produžava i za vrijeme potrebno za ponovno otpočinjanje radova i za eventualno pomjeranje radova u nepovoljnije godišnje doba. Kao situacije odnosno razlozi, zbog kojih se, može zahtijevati produženje roka, smatraju se, naročito: prirodni događaji (požar, poplava, zemljotres, izuzetno loše vrijeme koje je neubičajeno za godišnje doba i za mjesto na kome se radovi izvode i sl.); mjere predviđene aktima nadležnih organa; izmjena revidovanog glavnog projekta u smislu člana 97 i 98 Zakona o planiranju prostora i izgradnji objekata, neuredno ispunjenje obaveze Naručica kod isplate avansa, isplate po privremenim situacijama, obezbjeđenja stručnog nadzora i pristupa gradilištu.

Naručilac nije dužan da uzme u obzir ovakve situacije, osim ako ga Izvođač u roku od 3 dana po otpočinjanju i nastajanju ovakvih situacija, ili onda čim je to praktično bilo moguće, nije pismenim putem upoznao sa potpunim detaljima svog zahtjeva za produženje roka na koje po svom mišljenju ima pravo, i to tako da zahtjev može na vrijeme da bude provjeren. Sve promjene roka za izvršenje radova moraju biti pismeno odobrene od strane Naručioca.

Izvođač radova ne može zahtijevati produženje roka zbog promijenjenih okolnosti koje su nastupile po isteku roka za izvođenje radova.

Izvođač radova ima pravo na produženje roka onoliko dana koliko su trajali posebni uslovi (uzima se duži period jednog ukoliko su paralelno postojala oba uslova).

**VIŠA SILA**

Ukoliko poslije zaključenja Ugovora nastupe okolnosti više sile koje dovedu do ometanja ili onemogućavanja izvršenja ugovornih obaveza, rokovi izvršenja obaveza ugovornih strana će se produžiti za vreme trajanja više sile.

Viša sila podrazumijeva ekstremne i vanredne događaje koji se ne mogu predvidjeti, koji su se dogodili bez volje i uticaja ugovornih strana i koji nijesu mogli biti spriječeni od strane pogođene višom silom. Višom silom mogu se smatrati poplave, zemljotresi, požari, politička zbivanja (rat, neredi većeg obima, štrajkovi), imperativne odluke vlasti (zabrana prometa uvoza i izvoza) i sl.

Ugovorna strana pogođena višom silom, odmah će u pisanoj formi obavijestiti drugu stranu o nastanku nepredviđenih okolnosti i dostaviti odgovarajuće dokaze.

**RASKID UGOVORA**

Naručilac će raskinuti ugovor o javnoj nabavci naročito ako:

1) nastupe okolnosti koje za posljedicu imaju bitnu izmjenu ugovora koja iziskuje sprovođenje novog postupka javne nabavke; Bitnom izmjenom ugovora smatra se izmjena prirode ugovora u materijalnom smislu u odnosu na ugovor koji je prvobitno zaključen ako je ispunjen jedan ili više sljedećih uslova:

* izmjenom se uvode uslovi koji bi, da su bili dio prvobitnog postupka javne nabavke, omogućavali uključivanje drugih privrednih subjekata u odnosu na izabrane ponuđače ili prihvatanje druge ponude u odnosu na prihvaćenu ili bi omogućili veću konkurentnost u postupku javne nabavke koji je prethodio zaključenju ugovora;
* izmjenom se mijenja privredna ravnoteža ugovora u korist privrednog subjekta sa kojim je zaključen ugovor na način koji nije predviđen prvobitnim ugovorom;
* izmjenom se značajno povećava obim ugovora;
* promjena privrednog subjekta sa kojim je zaključen ugovor o javnoj nabavci, osim u slučaju iz člana 151 stav 1 tačka 4 Zakona o javnim nabavkama;
* ako Izvođač radova ne izvršava ugovorene obaveze i u drugim slučajevima utvrđenim tenderskom dokumentacijom u skladu sa zakonom, i to naročito: (a) kada izvođač stane sa radom 5 dana a taj zastoj u poslu nije predviđen Dinamičkim planom i nije odobren od strane Naručioca; (b) kada Stručni nadzor izda nalog izvođaču da odloži napredovanje radova, a onda ne povuče nalog u roku od 7 dana; (c) kada Stručni nadzor da obavještenje da je propust Izvođača da ispravi određene manjkavosti bitno kršenje ugovora, a izvođač ne uspije da je ispravi u razumnom roku, određenom od strane nadzornog organa; (e) kada Izvođač ne održava sredstva za finansijskoa obezbjeđenje ugovora; (f) kada Izvođač kasni sa završetkom radova za broj dana za koji se maksimalni iznos ugovorene kazne može naplatiti

2) nastupi neki razlog koji predstavlja osnov za obavezno isključenje iz člana 108 ovog zakona ili iz člana 110 Zakona o javnim nabavkama koji je predviđen tenderskom dokumentacijom.

Ukoliko dođe do raskida ugovora, IZVOĐAČ RADOVA mora odmah prekinuti rad, obezbijediti i osigurati mjesto izvođenja radova i napustiti ga najprije moguće, a što se može smatrati razumnim rokom.

Izvođač ima pravo na jednostrani raskid ugovora ukoliko Naručilac ne ispunjava ugovorene obaveze, i to naročito: ne uvede Izvođača u posao u roku od 120 dana od dana zaključenja ugovora; kasni sa plaćanjem Izvođaču više od 60 kalendarskih dana.

Ugovorna strana koja raskida ugovor dužna je to saopštiti drugoj strani bez odlaganja.

Ugovorna strana može raskinuti ugovor bez ostavljanja drugoj strani naknadnog roka za ispunjenje ako iz držanja druge ugovorne strane proizilazi da ona svoju obavezu neće izvršiti ni u naknadnom roku.

Ugovor se ne može raskinuti zbog neispunjenja neznatnog dijela obaveze.

Ukoliko dođe do raskida ugovora i prekida radova, Naručilac i Izvođač su dužni da preduzmu potrebne mjere da se izvedeni radovi zaštite od propadanja.

Troškove zaštite radova snosi strana ugovora čijom krivicom je došlo do raskida ugovora, odnosno do prekida radova.

**Antikorupcijska klauzula:** Ugovor o javnoj nabavci zaključen uz kršenje antikorupcijskog pravila iz člana 38 Zakona o javnim nabavkama Crne Gore, ništav je.

**Naknada štete**: U slučaju da izvođač ne ispuni svoje obaveze iz ugovora naručilac ima pravo da zahtijeva naknadu štete koju je usled toga pretrpio, a koja prevazilazi iznos aktivirane garancije za dobro izvršenje ugovora i polise osiguranja od profesionalne odgovornosti.

**Rješavanje sporova**: Nastali sporovi koji se ne riješi sporazumno, rješavaće se kod nadležnog suda u Crnoj Gori. Rješavanje spornih pitanja, ne može uticati na rok i kvalitet ugovorenih radova.

Ugovor o javnoj nabavci tokom njegovog trajanja može da se izmijeni bez sprovođenja novog postupka nabavke u slučajevima predviđenim članom 151 Zakona o javnim nabavkama: radi nabavke dodatnih radova, koji su postali neophodni, a koji nijesu bili uključeninu prvobitni ugovor o javnoj nabavci, a u skladu sa članom 151 stav 1 tačka 2 Zakona o javnim nabavkama; i/ili u slučaju kad je potreba za izmjenom ugovora nastala zbog okolnosti koje naručilac u vrijeme zaključivanja ugovora nije mogao da predvidi, a u skladu sa članom 151 stav 1 tačka 3 Zakona o javnim nabavkama. Izmjenom ugovora ne smije da se mijenja priroda ugovora i povećanje vrijednosti ugovora ne smije biti veće od propisanog članom 151 Zakonom o javnim nabavkama.

U skladu sa članom 59 stav 9 ZJN naručilac može da sprovede pregovarački postupak bez prethodnog objavljivanja poziva za nadmetanje za predmetnu javnu nabavku u slučaju pojave dodatnih radova.

1. **ZAHTJEV ZA POJAŠNJENJE ILI IZMJENU I DOPUNU TENDERSKE DOKUMENTACIJE**

Privredni subjekat može da predloži naručiocu da izmijeni i/ili dopuni tendersku dokumentaciju, u roku od osam dana od dana objavljivanja, odnosno dostavljanja tenderske dokumentacije u skladu sa članom 94 st. 4 i 5 Zakona o javnim nabavkama.

Privredni subjekat ima pravo da pisanim zahtjevom traži od naručioca pojašnjenje tenderske dokumentacije najkasnije deset dana prije isteka roka određenog za dostavljanje ponuda.

Zahtjev se podnosi isključivo putem ESJN-a.

1. **IZJAVA NARUČIOCA O NEPOSTOJANJU SUKOBA INTERESA**



1. **UPUTSTVO O PRAVNOM SREDSTVU**

Privredni subjekat može da izjavi žalbu protiv ove tenderske dokumentacije Komisiji za zaštitu prava:

 1) u roku od 20 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 30 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;

 2) u roku od deset dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;

 3) do isteka polovine roka za podnošenje prijava za kvalifikaciju, odnosno ponuda, ako je rok za podnošenje prijava za kvalifikaciju, odnosno ponuda kraći od 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, a u slučaju da je posljednji dan roka za podnošenje ponuda kraći od 24 časa, smatra se da rok ističe istekom tog dana.

Žalba se izjavljuje preko naručioca neposredno putem ESJN-a. Žalba koja nije podnesena na naprijed predviđeni način biće odbijena kao nedozvoljena.

Podnosilac žalbe je dužan da uz žalbu priloži dokaz o uplati naknade za vođenje postupka u iznosu od 1% od procijenjene vrijednosti javne nabavke, a najviše 20.000,00 eura, na žiro račun Komisije za zaštitu prava broj 530-20240-15 kod NLB Montenegro banke A.D.

Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te/tih partije/a.

Instrukcije za plaćanje naknade za vođenje postupka od strane žalilaca iz inostranstva nalaze se na internet stranici Komisije za zaštitu prava nabavki <http://www.kontrola-nabavki.me/>.“.

1. Podatke iz tačke 1. Poziv za nadmetanje naručilac neposredno UNOSI na ESJN elektronskim putem; [↑](#footnote-ref-1)
2. U slučaju podjele predmeta nabavke po partijama i zaključivanja okvirnog sporazuma, podaci o procijenjenoj vrijednosti dati su i u dodatnim infomacijama; [↑](#footnote-ref-2)
3. Podatke iz tačke 2. Tehnička specifikacija predmeta javne nabavke naručilac neposredno UNOSI na ESJN elektronskim putem; [↑](#footnote-ref-3)
4. Djelove tenderske dokumentacije iz tačke 3. - 16. naručilac sačinjava u formi word/PDF dokumenta i objavljuje unošenjem (attachment) dokumenta na ESJN; [↑](#footnote-ref-4)
5. Procijenjena vrijednost se iskazuje bez PDV-a uključujući i sve troškove, nagrade i moguća obnavljanja ugovora na osnovu okvirnog sporazuma. [↑](#footnote-ref-5)
6. Ukoliko je predmet nabavke podijenjen na partije ovaj dio brisati [↑](#footnote-ref-6)
7. Naručilac određuje jedan kriterijum za izbor najpovoljnije ponude, a ostale ponuđene opcije briše [↑](#footnote-ref-7)
8. Ukoliko je predviđeno zaključivanje okvirnog sporazuma, garancija ponude se dostavlja na iznos procijenjene vrijednosti predmeta javne nabavke za vrijeme trajanja okvirnog sporazuma [↑](#footnote-ref-8)